b'\n_START_ARTICLE_\nErihtonije Atenski\n_START_PARAGRAPH_\nKralj Erihtonije Atenski (gr\xc4\x8d. \xe1\xbc\x98\xcf\x81\xce\xb9\xcf\x87\xce\xb8\xcf\x8c\xce\xbd\xce\xb9\xce\xbf\xcf\x82) je lik iz gr\xc4\x8dke mitologije. Predstavlja ga zmija, a tako je bio predstavljen kod kipa Atene u hramu Partenonu na Akropoli. Zove se jo\xc5\xa1 i Erehtej. Prethodi mu kralj Amphictyon, a naslje\xc4\x91uje ga sin, Pandion I.\n_START_SECTION_\nMitologija\n_START_PARAGRAPH_\nPrema Apolodoru, ru\xc5\xbeni Hefest, bog vatre i kova\xc4\x8da, poku\xc5\xa1ao je silovati Atenu, bo\xc5\xbeicu rata, mudrosti i zanatstva. Njegovo je sjeme palo na tlo, Geju (Zemlju), koja je rodila Erihtonija. Atena je odgojila dijete kao njegova pomajka. Tako nastaje mogu\xc4\x87nost da Atena zadr\xc5\xbei svoje cijenjeno djevi\xc4\x8danstvo, a da istodobno bude majka Atenjana. Prema drugoj verziji, Hefest se o\xc5\xbeenio Atenom, ali je ona nestala, te je tako oplo\xc4\x91ena Geja. Atena je \xc4\x8duvala Erihtonija u kutiji. Kutiju je dala na \xc4\x8duvanje trima k\xc4\x87erima kralja Kekropsa._NEWLINE_Aglaura je otvorila kutiju, a unutra je bio Erihtonije u obliku zmije. Prizor je uzrokovao Herzinu i Pandrozinu smrt koje su poludjele i bacile se s Akropole. Druga ina\xc4\x8dica pri\xc4\x8de govori da je Atena bila odsutna (i\xc5\xa1la je po planinu na koju bi stavila Akropolu), a sestre su otvorile kutiju. Vrana je vidjela otvaranje i odletjela re\xc4\x87i Ateni koja je postala bijesna i ispustila planinu koja je postala brdo Lykabettos. Od njezina gnjeva nije bila po\xc5\xa1te\xc4\x91ena ni vrana - Atena joj je dotad bijelo perje zavila u crno. Erehtonije je poslije postao kralj koji je uveo brojne obnove i promjene u atenskome dru\xc5\xa1tvu, a Atena ga je \xc4\x8desto \xc5\xa1titila. Ovidije u svojim Metamorfozama donosi pri\xc4\x8du da se Hermes zaljubio u Herzu. Herza, Aglaura i Pandroza oti\xc5\xa1le su u hram prinijeti \xc5\xbertvu Ateni. Hermes je zatra\xc5\xbeio od Aglaure pomo\xc4\x87 da bi zaveo Herzu. Aglaura je zauzvrat tra\xc5\xbeila novac, a Atena ju je htjela kazniti zbog njezine pohlepe te je zamolila Zavist da joj pokvari osje\xc4\x87aje. Zavist ju je poslu\xc5\xa1ala te je napastvovala Herzu.'